Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 1995. évi CXVII. törvény módosítása
Paragraph Index: 409

b) a (10) bekezdés 2. és 3. pontja szerinti esetben a nyilvántartásba vétel évében és az azt követõ háromadóév során ba) általa kizárólag üzemi célt szolgáló tárgyi eszköz nem ingyenes megszerzése vagy elõállítása érdekében – alapnyilvántartásában, valamint egyedi beruházási és felújítási költségnyilvántartásában rögzített – beruházási, felújítási kiadás(oka)t [ide nem értve az olyan beruházási, felújítási kiadást, amelyre a (16) bekezdés rendelkezéseit alkalmazza], és/vagy bb) pénzügyi intézménnyel kötött hitelszerzõdés alapján (ideértve a pénzügyi lízinget is) a ba) pontban említett beruházási, felújítási kiadás(ok) miatt fennálló kötelezettség-csökkentést teljesít, kivéve, ha a kivezetést – ideértve, ha a kivezetett összeg nem felel meg a (10) bekezdés 1–3. pontjában foglalt rendelkezéseknek – követõ 30 napon belül megfizeti a kivezetett résszel azonos összegû adót. Az egyéni vállalkozó a nyilvántartásba vétel évét követõ harmadik adóév végéig a nyilvántartásban maradt résszel azonos összegû adót a negyedik adóév elsõ hónapja utolsó napjáig megállapítja, megfizeti, és az említett napot követõ elsõ adóbevallásban bevallja. Ha a magánszemély egyéni vállalkozói jogállása az említett idõszak alatt bármely okból megszûnik (ide nem értve, ha annak oka cselekvõképességének elvesztése vagy a halála), a nyilvántartásban maradt résszel azonos összegû adót a jogállás megszûnésének napját követõ 30 napon belül kell megfizetni. Bármely esetben a fizetendõ adót a (16) bekezdés késedelmi pótlékra vonatkozó rendelkezéseinek értelemszerû alkalmazásával, késedelmi pótlékkal növelten kell megfizetni. Az egyéni vállalkozó a nyilvántartást úgy vezeti, hogy abból megállapítható(ak) legyen(ek) a kivezetett összeg(ek), valamint a kivezetés(ek) alapjául szolgáló kiadás(ok) teljesítésének idõpontja(i) és összege(i), illetve a kivezetés(ek) miatt fizetendõ adó és késedelmi pótlék összege.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes